Donald Joseph Kettler

**Donald Joseph Kettler** (født 1944) er en amerikansk katolsk prelat og emeritert biskop av Saint Cloud i Minnesota.
## Liv og virke
### Bakgrunn
Donald Kettler ble født den 26. november 1944 i Minneapolis til Nobert Joseph 'Joe' Kettler og Marguerite Raiche. Familien flyttet senere til Sioux Falls i Sør-Dakota,der Sonald og hans tre søsken vokste opp.
### Prest
Donald Joseph Kettler ble ordinert til prest 29. mai 1970 for bispedømmet Sioux Falls i St. Joseph Church. Hva var så kapellan i menigheter i Aberdeen og Sioux Falls. I 1979 fikk han oppgaver i bispedømmekurien. I 1981 begynte han på kirkerettsstudier ved Catholic University of America i Washington, D.C. og tok lisensiatsgrad. Ved hjemomsten ble han rettsvikar i sitt bispedømme. Han innledet også fjernsynsoverføringer av katolske messer. 

Etter å ha vært rektor for St. Joseph Cathedral fra 1987 til 1995 var Kettler sogneprest for *St. Lambert Parish* fra 1995 til 2000, og for *Christ the King Parish* fra 2000 til 2002, alle i Sioux Falls. Kettler innehadde også sentrale verv i bispedømmekurien.

### Biskop av Fairbanks i Alaska
Pave Johannes Paul II utnevnte ham til biskop av Fairbanks den 7. juni 2002. Erkebiskopen av Anchorage, Roger Lawrence Schwietz O.M.I. bispeviet ham den 22. august samme år på Carlson Center i Fairbanks; medkonsekratorer var Michael William Warfel, biskop av Juneau, og Robert James Carlson, biskop av Sioux Falls.

Kettler var den første ikkejesuitt som fikk ledelsen av dette bispedømmet.

Etter en offentlig kunngjøring tre uker tidligere erklærte den 1. mars 2008 bispedømmet seg konkurs etter Chapter 11-klausulen. Det var etter mislykkede forhandlinger for å løse en rekke søksmål om seksuelle misbruk - anklager som gjaldt hendelser fra 1950-- til 1980-årene. Bispedømmet Fairbanks ble med dette det sjette amerikanske bispedømme som erklærte konkurs.

### Biskop av Saint Cloud i Minnesota
Den 20. september 2013 utnevnte pave Frans ham til biskop av Saint Cloud. Innsettelsen fant sted den 7. november samme år.

Den 20. mai 2020 ble det enighet om at bispedømmet skulle erklæres konkurs ettersom 22,5 millioner dollar måtte brukes for å kompensere 70 ofre for seksuelle misbruk, og dermed etterpå var i en uholdbar økonomisk situasjon, Det gjaldt ofre som hadde gitt seg tilkjenne etter at delstaten noen år tidligere hadde tilsidesatt foreldelsesbestemmelsene. Samme dag kom biskop Kettler sin beklagelse til de som hadde lidd av denne overlast.

Den 15. desember 2022 aksepterte pave Frans hans aldersbetingede avskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1649-1730) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1800
* Pave Pius IX (1792-1878) *1827
* Kardinal Alessandro Franchi (1819-1878) *1856
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Kardinal Basilio Pompilj (1858-1931) *1913 
* Kardinal Adeodato Giovanni Piazza (1884-1957) *1930
* Kardinal Luigi Raimondi (1912-1975) *1954
* Erkebiskop John Robert Roach (1921-2003) *1971
* Erkebiskop Roger Lawrence Schwietz O.M.I. (1940-) *1990
* Biskop *Donald Joseph Kettler* (1944- ) *2002

## Referanser